《谢岂庵饷澄粉圆子》
宋代·张镃

老蚌尝闻生合浦，射彩飞芒互吞吐。
都缘昼夜两跳丸，萦绕须弥照寰宇。
金鸦远逐银蟾蜍，传孕亿万皆成珠。
荒寒海际人罕见，第取服用充珍娱。
吾宗皎皎青云器，神餐玉方曾屡试。
细淘琼粉滴成泥幻出匀圆乃无异。开奁惊睨未敢倾，
蔗霜作伴眼为明。始知助非时供，
餦餭糜糗难争衡。当年魏珠径寸照乘日，
不闻堪鬻资人食。汉皋所遇若鸡卵，
解赠未竟佩亦失。寒宵书窗黄叶鸣，
焉有李白力铛。敲冰然竹唤沙釜，
未喜蟹目先蝇声。须臾激发沸投香颗，
一颗光浮腻仍夥。绝胜车载薏苡归，
误与文犀遭谮祸。但闻颇劳纤指功，
慰饕塞馋那可穷。从今休遣长须送，
我自煨芋听松风。

作者简介：张镃（1153—1221？）原字时可，因慕郭功甫，故易字功甫，号约斋。南宋文学家，先世成纪（今甘肃天水）人，寓居临安（现浙江杭州），卜居南湖。出身显赫，为宋南渡名将张俊曾孙，刘光世外孙。他又是宋末著名诗词家张炎的曾祖，是张氏家族由武功转向文阶过程中的重要环节。隆兴二年（1164），为大理司直。淳熙年间直秘阁通判婺州。庆元初为司农寺主簿，迁司农寺丞。开禧三年（1207）与谋诛韩侂胄，又欲去宰相史弥远，事泄，于嘉定四年十二月被除名象州编管，卒于是年后。